**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  6 – 3 – 2025

 **ΑΜΑΡΟΥΣΙΟΥ Αρ. Πρ.:** 64

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας, Δ/νση Π. Ε. Β΄ Αθήνας**

**ΨΗΦΙΣΜΑ ΣΥΜΠΑΡΑΣΤΑΣΗΣ**

**ΞΕΣΗΚΩΜΟΣ!**

**Ο ΥΠΟΥΡΓΟΣ ΑΠΟΦΑΣΙΣΕ ΝΑ ΒΓΑΛΕΙ ΕΚΠΑΙΔΕΥΤΙΚΟ ΣΕ ΔΥΝΗΤΙΚΗ ΑΡΓΙΑ ΛΟΓΩ ΤΗΣ ΣΥΝΔΙΚΑΛΙΣΤΙΚΗΣ ΤΗΣ ΔΡΑΣΗΣ ΚΑΙ ΤΗΣ ΣΥΜΜΕΤΟΧΗΣ ΤΗΣ ΣΕ ΚΙΝΗΤΟΠΟΙΗΣΗ ΕΝΑΝΤΙΑ ΣΤΗΝ ΑΞΙΟΛΟΓΗΣΗ, ΠΟΥ ΑΝΤΙΤΙΘΕΤΑΙ ΜΕ ΑΠΟΦΑΣΕΙΣ ΟΛΜΕ, ΕΛΜΕ ΚΑΙ ΑΔΕΔΥ**

**ΝΑ ΠΑΡΘΕΙ ΠΙΣΩ Η ΑΠΟΛΥΣΗ ΤΩΡΑ**

ΑΝΟΙΓΟΥΝ ΤΟ ΔΡΟΜΟ ΣΤΙΣ ΠΡΩΤΕΣ ΑΠΟΛΥΣΕΙΣ ΣΤΟ ΔΗΜΟΣΙΟ ΣΧΟΛΕΙΟ ΓΙΑ ΛΟΓΟΥΣ ΣΥΝΔΙΚΑΛΙΣΤΙΚΟΥΣ

ΚΑΤΩ ΤΑ ΧΕΡΙΑ ΑΠΟ ΤΟΥΣ ΣΥΝΑΔΕΛΦΟΥΣ Δ. ΧΑΡΤΖΟΥΛΑΚΗ ΚΑΙ Χ. ΧΟΤΖΟΓΛΟΥ

ΔΕΝ ΘΑ ΠΕΡΑΣΟΥΝ Η ΤΡΟΜΟΚΡΑΤΙΑ ΚΑΙ Ο ΑΥΤΑΡΧΙΣΟΣ

ΚΑΤΩ ΤΑ ΧΕΡΙΑ ΑΠΟ ΤΟΥΣ ΕΚΠΑΙΔΕΥΤΙΚΟΥΣ!

**Κλιμακώνουμε τον αγώνα μας μέχρι το τέλος, μέχρι να επιβάλουμε το δίκιο μας, απέναντι στην πολιτική και το σύστημα που τσακίζουν τις ζωές μας!**

Με μια εξωφρενική, πρωτοφανή απόφαση, ο Υπουργός Παιδείας θέτει τη συναδέλφισσα και μέλος της ΕΛΜΕ Πειραιά  Χρύσα Χοτζόγλου σε ΔΥΝΗΤΙΚΗ ΑΡΓΙΑ, ποινικοποιώντας τη συνδικαλιστική δράση. Κι αυτό όχι μόνο κόντρα στο μεγάλο κύμα κινητοποίησης και συμπαράστασης με αποκορύφωμα την απεργία στις 23/10, αλλά και χωρίς να λάβει υπόψη του ούτε την ομόφωνη απόφαση του Πρωτοβάθμιου Πειθαρχικού Συμβουλίου της Περιφερειακής Διεύθυνσης Αττικής που με 5-0 αποφάσισε την αθώωσή της!

Αυτά, σε συνέχεια εκατοντάδων διώξεων εκπαιδευτικών και δεκάδων στην ΕΛΜΕ Πειραιά, που παραπέμπονται αυτές τις μέρες σε πειθαρχικά επειδή υλοποιούν τις αποφάσεις των σωματείων τους ενάντια στην προσπάθεια κατηγοριοποίησης σχολείων-εκπαιδευτικών-μαθητών!

Η επίθεση που δέχεται ο κλάδος μας, συνολικά οι εργαζόμενοι, δεν είναι τυχαία! Φοβούνται ότι, παρά τις διώξεις και την τρομοκρατία, συνεχίζουμε αταλάντευτα να παλεύουμε για τα σύγχρονα δικαιώματά μας. Ότι εμείς οι εκπαιδευτικοί βάζουμε στην προμετωπίδα των αγώνων μας τα μορφωτικά δικαιώματα των μαθητών μας! Ότι μπαίνουμε στις τάξεις με ψηλά το κεφάλι, διδάσκοντας στους μαθητές μας την αλήθεια και το δίκιο, διαπαιδαγωγώντας τους με αξίες και ιδανικά. Ότι συνεχίζουμε να παλεύουμε, σε συμμαχία και με τους μαθητές μας και τους γονείς τους, κόντρα στην προσπάθεια κατηγοριοποίησης, για αποκλειστικά δημόσια και δωρεάν παιδεία για όλα τα παιδιά!

Φοβούνται τα εκατομμύρια εργαζομένων, φοιτητών και μαθητών που βούλιαξαν τους χώρους των απεργιακών συγκεντρώσεων στις 28/2. Φοβούνται τους χιλιάδες απεργούς συναδέλφους που συμμετείχαν στα μεγαλειώδη απεργιακά συλλαλητήρια. Φοβούνται την τεράστια συμμετοχή στην απεργία και στον Πειραιά, όπως και σε όλη την Ελλάδα, με πολλά σχολεία να κλείνουν, δείχνοντας τη μεγάλη δύναμη του αγωνιζόμενου λαού.

Μας θέλουν παθητικούς θεατές των εξελίξεων, αλλά δεν θα τους κάνουμε τη χάρη. **Η δύναμή μας είναι ο δρόμος του αγώνα, οργανωμένα με τα σωματεία μας, μαζί με τους συναδέλφους από άλλους κλάδους, με τους μαθητές μας και τους γονείς τους.**

**Δηλώνουμε την αμέριστη συμπαράστασή μας στους διωκόμενους συναδέλφους και θα πάρουμε όλες τις πρωτοβουλίες για να παρθούν πίσω η απόφαση για την Δυνητική Αργία της Χρύσας Χοτζόγλου και όλα τα πειθαρχικά! Μην τολμήσουν και στραφούν εναντίον άλλου συναδέλφου!**

**Στηρίζουμε & συμμετέχουμε στην :**

·         **Κινητοποίηση της Ε. Λ. Μ. Ε. Πειραιά την Πέμπτη 6/3 στις 14:00 στη Διεύθυνση Δ. Ε. Πειραιά. Καλούμε τα σωματεία να στηρίξουν την κινητοποίηση με μαζική παρουσία και με κάθε πρόσφορο τρόπο.**

·         **Κινητοποίηση στο ΥΠΑΙΘΑ την Δευτέρα 10/3 στις 13:00. Η ΟΛΜΕ έχει πάρει απόφαση με στάση εργασίας 12:00-14:00. Κηρύσσουμε 3ωρη διευκολυντική στάση εργασίας για τις 3 τελευταίες ώρες της πρωινής και της 3 πρώτες ώρες της απογευματινή βάρδια (η παρούσα αποτελεί ειδοποίηση και για την Δ/νση Π. Ε. Β΄ Αθήνας. Καλούμε επίσης ΔΟΕ - ΠΟΣΕΕΠΕΑ-ΣΕΕΠΕΑΑ, όλα τα σωματεία να πάρουν αποφάσεις στήριξης με κάθε τρόπο.**

**Συλλογικά θα αποφασίσουμε τα επόμενα βήματά μας για την συνέχεια και κλιμάκωση του αγώνα μας**

**ΟΛΟΙ ΜΑΖΙ! ΚΑΝΕΝΑΣ ΜΟΝΟΣ ΤΟΥ! ΣΥΝΕΧΙΖΟΥΜΕ!**

